રિવરફ્રન્ટ પર ૩૮,પ૦૦ સ્કેવર મીટરની વિશાળ જગ્યા પર બનાવાયેલા ફલાવર પાર્કમાં આકર્ષક પ્રવેશ દ્વાર, ફુવારા, એમ્ફી થિયેટર, દેશ વિદેશના સાત હજાર ફૂલના છોડ સાથેનું ગ્રીન હાઉસ, પાણીમાં થતા છોડ સાથેનું તળાવ વગેરેએ મુલાકાતીઓમાં ભારે આકર્ષણ જગાવ્યું છે. ઉપરાંત ૭૦ જેટલા સીસીટીવી કેમેરા લગાવાયા છે. પશ્ચિમ વિસ્તારના રહેવાસીઓમાં ફલાવર પાર્કે રીતસરનું ઘેલું લગાડ્યું છે. ગઇ કાલની રૂ.ર૦ સુધીની પ્રવેશ ફી નિર્ધારીત કરાઇ હોવા છતાં મોટા પ્રમાણમાં મુલાકાતીઓ આકર્ષાશે તેવો તંત્રનો દાવો છે. ફલાવર પાર્કના કુલ ૩ ગેટ પૈકી એક અનેત્રણ પરથી મુલાકાતીઓને પ્રવેશ ફીની ટિકિટ અપાશે જ્યારે મુલાકાતીઓ ત્રણે ગેટમાંથી બહાર જઇ શકશે. દર સોમવારે પાર્ક બંધ રહેશે. આ સિવાયના દિવસોમાં સવારના દશથી રાતના દસ સુધી ખુલ્લો રહેશે.